กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางช้างตำบลแควอ้อมตำบลอัมพวา และตำบลสวนหลวงอำเภออัมพวาและตำบลบ้านปรก ตำบลบางขันแตกและตำบลท้ายหาดอำเภอเมืองสมุทรสงครามจังหวัดสมุทรสงครามพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒และมาตรา ๘ (๑๐) แห่งพระราชบัญญัติควบคุมอาคารพ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือจดกึ่งกลางคลองแควอ้อม กึ่งกลางคลองบางพรหม และกึ่งกลางคลองระกำซึ่งเป็นเส้นแบ่งเขตอำเภออัมพวากับอำเภอบางคนที ทิศตะวันออก จดกึ่งกลางคลองหนองอ้อซึ่งเป็นเส้นแบ่งเขตตำบลบางช้างกับตำบลท่าคา อำเภออัมพวา กึ่งกลางคลองโคก ซึ่งเป็นเส้นแบ่งเขตอำเภออัมพวากับอำเภอเมืองสมุทรสงครามกึ่งกลางคลองผีหลอกและกึ่งกลางแม่น้ำแม่กลอง ซึ่งเป็นเส้นแบ่งเขตตำบลท้ายหาดกับตำบลบ้านปรกจนบรรจบจุดซึ่งอยู่ห่างจากกึ่งกลางคลองบางนางจีนไปทางทิศตะวันออกตามแนวกึ่งกลางแม่น้ำแม่กลอง เป็นระยะ๓๐๐ เมตรทิศใต้จดเส้นตรงที่ลากจากจุดซึ่งอยู่ห่างจากศูนย์กลางคลองบางนางจีนไปทางทิศตะวันออกตามแนวกึ่งกลางแม่น้ำแม่กลอง เป็นระยะ ๓๐๐เมตร ไปทางใต้ จนบรรจบถนน รพช. สส. ๔๐๒๗ (บ้านท้ายหาด) ตรงจุดที่อยู่ห่างจากศูนย์กลางสะพานข้ามคลองบางนางจีนไปทางทิศตะวันออกเฉียงใต้ตามแนวถนนรพช. สส. ๔๐๒๗ (บ้านท้ายหาด)เป็นระยะ ๓๐๐ เมตร แล้วเป็นเส้นตรงไปทางทิศตะวันตกผ่านจุดแยกคลองสาธารณะกับคลองบางขันแตกไปบรรจบจุดซึ่งคลองโพงพางล่างบรรจบกับคลองประชาชมชื่นทิศตะวันตกจดเส้นตรงที่ลากจากจุดที่คลองโพงพางล่างบรรจบกับคลองประชาชมชื่นไปทางทิศเหนือบรรจบกับจุดที่คลองเป้งบรรจบกับคลองวัดท้องคุ้งเลียบกึ่งกลางคลองเป้ง คลองบางแค จนถึงจุดที่คลองตาตั๋นบรรจบกับคลองบางแคเป็นเส้นตรงไปทางทิศเหนือบรรจบกับคลองแควอ้อมซึ่งเป็นเส้นแบ่งเขตอำเภออัมพวากับอำเภอบางคนทีตรงจุดที่อยู่ห่างจากกึ่งกลางแม่น้ำแม่กลอง ไปทางทิศตะวันตกตามแนวคลองแควอ้อม เป็นระยะ๕๐๐ เมตรเว้นแต่พื้นที่บริเวณที่ ๒บริเวณที่ ๒ หมายความว่า พื้นที่บริเวณดังต่อไปนี้๒.๑ ทิศเหนือ จดเส้นตรงที่ลากจากแม่น้ำแม่กลองฝั่งตะวันออก ตรงจุดที่อยู่ห่างจากคลองบางช้างบรรจบกับแม่น้ำแม่กลองไปทางทิศตะวันตกเฉียงเหนือ ตามแนวแม่น้ำแม่กลองเป็นระยะ ๓๓๐ เมตร ไปทางทิศตะวันออกผ่านหลักเขตที่ ๓ จนบรรจบกับเส้นขนานระยะ ๗๐๐ เมตรกับศูนย์กลางทางหลวงแผ่นดินหมายเลข ๓๒๕ทิศตะวันออก จดเส้นขนานระยะ ๗๐๐ เมตรกับศูนย์กลางทางหลวงแผ่นดินหมายเลข ๓๒๕ทิศใต้จดคลองอัมพวา ฝั่งเหนือ วัดจุฬามณี วัดพระยาญาติ (วัดปากง่าม)คลองดาวดึงษ์ ฝั่งตะวันตก เส้นขนานระยะ ๑๐๐ เมตร กับศูนย์กลางถนนสาธารณะไม่ปรากฏชื่อฟากเหนือเส้นตรงที่ลากจากจุดบรรจบกับจุดที่อยู่บนคลองบางช้างบรรจบกับคลองลัดดาโชติไปทางทิศตะวันตกเฉียงใต้ จนบรรจบกับจุดที่อยู่บนถนนประชาเศรษฐ์ ตรงจุดที่ถนนบ้านหัวแหลมบรรจบกับถนนประชาเศรษฐ์และถนนบ้านหัวแหลม ฟากตะวันตกทิศตะวันตกจดแม่น้ำแม่กลอง ฝั่งตะวันออก๒.๒ ทิศเหนือ จดเส้นขนานระยะ ๒๐๐ เมตร กับคลองบางแคน้อยฝั่งเหนือทิศตะวันออก จดแม่น้ำกลอง ฝั่งตะวันตก คลองประชาชมชื่นฝั่งตะวันตกทิศใต้จดถนน อบจ. สส. ๓๑๐๓ (บ้านบางนางจีน-บ้านปากน้ำ)ฟากเหนือทิศตะวันตกจดถนน อบจ. สส. ๓๑๐๓ (บ้านบางนางจีน-บ้านปากน้ำ)ฟากตะวันออก และทางหลวงชนบท สส. ๔๐๑๓ฟากตะวันออก๒.๓ ทิศเหนือ จดคลองอัมพวา ฝั่งใต้ทิศตะวันออก จดเส้นขนานระยะ ๗๐๐ เมตรกับศูนย์กลางทางหลวงแผ่นดินหมายเลข ๓๒๕ เส้นตั้งฉากกับทางหลวงแผ่นดินหมายเลข ๓๒๕ตรงจุดที่อยู่ห่างจากถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๓๒๕ไปทางทิศตะวันออกเฉียงเหนือตามแนวทางหลวงแผ่นดินหมายเลข ๓๒๕ เป็นระยะ ๔๕๐ เมตรทิศใต้จดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๓๒๕แม่น้ำแม่กลอง ฝั่งเหนือทิศตะวันตกจดแม่น้ำแม่กลอง ฝั่งตะวันออก และเส้นขนานระยะ ๓๕๐ เมตรกับศูนย์กลางทางหลวงแผ่นดินหมายเลข ๓๒๕๒.๔ ทิศเหนือ จดแม่น้ำแม่กลอง ฝั่งใต้และฝั่งตะวันตกคลองโพงพางล่าง ฝั่งตะวันตก วัดโพงพาง และโรงเรียนวัดโพงพางทิศตะวันออก จดคลองบางนางจีน ฝั่งตะวันตก วัดแม่น้ำ โรงเรียนวัดแม่น้ำและถนนสาธารณะไม่ปรากฏชื่อ ฟากตะวันตกทิศใต้จดเส้นขนานระยะ ๕๐๐ เมตร กับกึ่งกลางแม่น้ำแม่กลองบรรจบถนน อบจ. สส.๓๑๐๓ (บ้านบางนางจีน-บ้านปากน้ำ)ฟากเหนือทิศตะวันตกจดคลองประชาชมชื่น ฝั่งตะวันออกทั้งนี้ ไม่รวมถึงสถานที่ราชการ สถาบันการศึกษาและสถาบันศาสนาทั้งนี้ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลบางช้างตำบลแควอ้อม ตำบลอัมพวา และตำบลสวนหลวงอำเภออัมพวา และตำบลบ้านปรก ตำบลบางขันแตก และตำบลท้ายหาด อำเภอเมืองสมุทรสงครามจังหวัดสมุทรสงครามภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๕๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๕๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีขนาดเขตทางไม่น้อยกว่า๑๖ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตร ขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษาไม่น้อยกว่า ๒๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า๑ คัน ต่อพื้นที่อาคาร ๔๐ ตารางเมตร เศษของ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางช้าง ตำบลแควอ้อมตำบลอัมพวา และตำบลสวนหลวง อำเภออัมพวาและตำบลบ้านปรก ตำบลบางขันแตก และตำบลท้ายหาด อำเภอเมืองสมุทรสงคราม จังหวัดสมุทรสงครามพ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบางช้างตำบลแควอ้อม ตำบลอัมพวา และตำบลสวนหลวง อำเภออัมพวา และตำบลบ้านปรก ตำบลบางขันแตก และตำบลท้ายหาดอำเภอเมืองสมุทรสงคราม จังหวัดสมุทรสงคราม ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๑ มีนาคม ๒๕๔๘[๑] รก.๒๕๔๗/พ๕๑ก/๔๙/๓ กันยายน๒๕๔๗